Ñanyi Ubena Kulama Ntanda?
Nanchi mulanguluka’mba . . .
Lesa nyi?
bantu nyi?
inyi Satana?
BAIBOLO WAAMBA’MBA
“Pano pa ntanda ponse paji mu bulume bwa kwa aye mubi.”—1 Yoano 5:19.
‘Mwana Lesa waishile . . . kuba amba: onaune mingilo ya kwa Diabola’—1 Yoano 3:8.
KWITABILA BINO BYAMBO KUKEMUKWASHA MU BWIKALO BWENU
Kyalengela makatazho aji mu ino ntanda.—Lumwekesho 12:12, Binembelo bya Ntanda Ipya.
Kyakonsha kwitulengela kwitabila amba bintu bikawama kulutwe.—1 Yoano 2:17.
ABYA TWAKONSHA KWITABILA BYAMBO BIJI MU BAIBOLO NYI?
Bintu bisatu byakonsha kwitulengela kwitabila:
Satana wakankalwa kulama. Yehoba ubena kusakisha bingi kuba’mba Satana aleke kulama bantu. Walaya amba, ‘ukafumyapo . . . Diabola.’ Kabiji ukawamisha byonse byaonauna Satana.—Bahebelu 2:14, Binembelo bya Ntanda Ipya.
Lesa wasala Yesu Kilishitu kulama ino ntanda. Yesu wapusana na kalama wakanama wa lwiso ubena kulama ino ntanda luno. Lesa witulaya amba kalama aye Yesu, “Ukobila lusa mulanda ne muyanji, . . . Ukebapokolola ku lumanamo ne ku bukapondo.”—Salamo 72:13, 14.
Lesa kechi ubepa ne. Bamwambapo mu Baibolo amba: “Lesa ubula kubepa.” (Titusa 1:2) Umvwe Yehoba walaya kintu kechi ukankalwa kwikifikizha ne. (Isaya 55:10, 11) “Ukamupangapo mfumu wa pano pa ntanda.”—Yoano 12:31.
KYO MWAKONSHA KULANGULUKANGAPO
Bintu bikekala byepi umvwe mfumu wa pano pa ntanda bamufumyapo?
Buno bwipuzho bwakumbulwa mu Baibolo mu SALAMO 37:10, 11 ne mu LUMWEKESHO 21:3, 4.
lua_Latn bem_Latn bem_Latn knc_Latn lua_Latn bem_Latn bem_Latn bem_Latn bem_Latn bem_Latn cjk_Latn bem_Latn lua_Latn bem_Latn bem_Latn bem_Latn lug_Latn bem_Latn bem_Latn